Man sterf toe trein motor trefDie motorwrak op die ongelukstoneel buite Newcastle. (Foto: Verskaf) ’n Man is dood en ’n ander beseer nadat die motor waarmee hulle gereis het, Woensdag deur ’n goederetrein op ’n treinspoor buite Newcastle in KwaZulu-Natal getref is. Jan-Henk van Vuuren van Magenta Emergency Medical Services sê die voorval het omstreeks 13:30 plaasgevind. Paramedici het met hul aankoms een van die mans in ’n kritieke toestand nog in die motorwrak aangetref. Die man is op die toneel gestabiliseer voordat hy na ’n hospitaal gehaas is vir verdere mediese behandeling. Die motorwrak op die ongelukstoneel buite Newcastle. (Foto: Verskaf) Die man het egter kort ná sy aankoms by die hospitaal aan sy beserings beswyk. Die ander insittende van die motor het matige beserings gedurende die voorval opgedoen. Van Vuuren sê die presiese omstandighede rakende die ongeluk word deur die betrokke owerhede ondersoek. Maroela Media het Donderdagoggend ’n navraag aan Transnet gerig en wag op terugvoer.